De ce nu trebuie să renunţi la rapel, chiar dacă ai trecut prin boală. Explicațiile infecționiștilor.
Studiu: După rapel, la fel de mulţi anticorpi ca după o singură doză, la cei care au trecut prin boală. Medicul Cristian Oancea spune că boala nu înlocuieşte o doză de vaccin şi este obligatoriu rapelul. La studiu au participat 100 de cadre medicale de la Spitalul Victor Babeş din Timişoara.
Ai primit ambele doze de vaccin, iar acum aştepţi imunizarea completă. Specialiştii spun că apare cam după 10 zile. Dar, ştii exact ce se întâmplă? Câţi anticorpi produce organismul după rapel? Explicații le oferă doctorul Virgil Musta, care a făcut un studiu, la nivelul spitalului."Toţi cei care au făcut două doze de vaccin, şi a trecut o săptămână, au avut nivel foarte bun de anticorpi. Majoritatea aveau peste 400 şi peste 300. 300-400 de unităţi", afirmă Virgil Musta, medic infecţionist – Spitalul Victor Babeş Timişoara.Musta i-a testat şi pe cei care au primit o singură doză de vaccin. Toţi aveau anticorpi, dar nu la un nivel protector. 60% dintre medicii testaţi, aveau cam 100-150 de unităţi. Iar restul, mult sub această valoare.Surpriza a apărut la cei care au făcut o singură doză de vaccin şi au trecut şi prin boală."Au avut un titru de anticorpi protectori foarte bun, asemănător cu cei cu două doze de vaccin, ceea ce înseamnă că vaccinul, o doză, a stimulat bine anticorpii care s-au format post-boală", expică Virgil Musta. Şi totuşi, boala nu înlocuieşte rapelul. Medicul Cristian Oancea spune că indiferent de situaţie, este obligatorie a doua doză."Deoarece anticorpii care se dezvoltă prin trecerea prin boală, dispar foarte rapid: între una şi trei luni, comparativ cu anticorpii care sunt dezvoltaţi prin procesul de vaccinare care pot să dureze 8 şi 10 luni", a spus Cristian Oancea, director – Spitalul Victor Babeş Timişoara.